Põhja-Tallinna Jalgpalliklubi Volta ja Energia avastuskeskus korraldavad 5-päevase spordi- ja teaduslaagri 10-14. augustil. Igal laagripäeval toimuvad nii aktiivsed sporditreeningud Rannavärava staadionil kui ka põnevad teadustegevused Energia avastuskeskuses.
#000001
Laagripäeva tegevusi viivad läbi kvalifitseeritud treenerid ning väljaõppinud külastusjuhid. Võta sõber kaasa ning veetke sportlik ja avastusterohke suvevaheaeg!
#000002
Iga laagripäev algab ja lõpeb spordiprogrammiga, kus jalgpalliklubi Volta treenerid viivad lastele läbi erinevaid harjutusi, mänge ja teatevõistlusi.
#000003
Energia avastuskeskuses saavad lapsed viie päeva jooksul lähemalt tutvust teha elektriga, õppida tundma nii kosmose salapärast maailma kui ka lähemat keskkonda meie ümber, teha katseid ning osaleda teadusteatris.
#000004
REGISTREERIMINE: info@jkvolta.ee. Kirjas märkige lapse nimi, vanus ja millisest laagrist soovitakse osa võtta. Samuti info allergiate ja toidutalumatuse suhtes. Laagrisse loetakse registreerunuks pärast osavõtuarve tasumist, mis saadetakse e-postiga.
#000006
9.30-11.00 Esimene treening, treeningu järel lõunaoode
#000007
11.00-12.30 Energia avastuskeskuses teadusprogrammi I osa
#000008
13.30-15.00 Energia avastuskeskuses teadusprogrammi II osa
#000009
15.00-16.30 Teine treening Rannavärava staadionil
#000010
Laagrist on oodatud osa võtma 7–12-aastased lapsed ilma täiskasvanud saatjata. Laagrisse tuleb registreeruda eelnevalt e-maili teel info@jkvolta.ee. Kohapeal registreerumist ei toimu.
#000012
Palume laagrisse tulles riietuda sportlikult ja igaks juhuks kaasa võtta kilejope. Palume staadionile tulla nö tänavajalatsiga, et staadionil jalga panna spordijalatsid (kel on olemas, võib kaasa võtta jalgpallijalatsid). Pärast hommikust spordiprogrammi pannakse jalga nö tänavajalatsid, millega minnakse Energia Avastuskeskusesse. Spordijalatseid saab soovi korral õhtuti hoiustada staadionil.
#000013
Energia avastuskeskus (Põhja pst 29) ja Rannavärava staadion (sissepääs Suur Rannavärava teelt) asuvad vanalinna ja Kalamaja piiril.
#000014
Rohkem infot e-posti teel info@jkvolta.ee või telefonil 5621 5183.
#000017